
LEPKELELT 
mga Lockdown! 


Uring Manggagawa Magtanggol sa Sarili 


Miserableng pangangalagang medikal, bulok na pabahay, pro- 
duksyon para sa tubo, imperyalistang dominasyon: ang likas na 
katangian ng paghahari ng uring kapitalista ang gumagatong sa 
krisis sa ekonomiya at kalusugan na nanalanta sa buong mundo 
mula nang sumiklab ang Covid-19. Tinugon ng parasitikong bur- 
gesya ang pandemya sa paraang kapakipakinabang sa kanilang 
mga interes, pilit nilang ikinukulong ang buong populasyon sa 
tahanan, habang nakabinbin ang pagbabakuna. 

Ang mga lockdown ng burgesya ay reaksyunaryong hak- 
bang sa pampublikong kalusugan. Dapat itong tutulan ng mga 
manggagawa! Maaaring pansamantalang makapagpabagal ng 
pagkalat ng mga impeksyon ang mga lockdown, subalit pina- 
pahina nito ang kakayahang lumaban ng manggagawa. Sa 
pamamagitan ng pagsasara sa buong sangay ng industriya at 
serbisyo, nagdulot sila ng krisis sa ekonomiya at inihulog ang 
masa ng mamamayan sa disempleyo. Ang pagsara ng mga paa- 
ralan at pasilidad sa pangangalaga ng mga bata ay nagpabigat sa 
mapang-aping pasanin ng pamilya. Ang panunupil ng estado ay 
malubhang pinatindi habang ang mga karapatang demokratiko 
at ng uring manggagawa ay nabasura. Ang mga pagtitipon, pro- 
testa, pagbiyahe, welga, pag-oorganisa ng unyon: lahat ay pinag- 
higpitan o ipinagbawal. Nilalayon ng mga lockdown na pigilan 
ang pakikibaka ng uring manggagawa, ang tanging paraan na 
tunay na maipagtatanggol ng mga manggagawa ang kanilang 
kalusugan at labanan ang mga panlipunang sanhi ng krisis. 

Habang nagsusumamo ng “damayan at bayanihan,” naglunsad 
ang mga kapitalista ng Blitzkrieg laban sa uring manggagawa. 
Ang pagdurog sa mga unyon, malawakang layoff, pagbawas sa 
sahod at pagpapabilis ng trabaho ay ang “new normal.” Sa harap 
ng pinagsamang banta ng nakamamatay na virus at ng maba- 
ngis na kapitalistang pagsalakay, nananatiling walang armas 
ang uring manggagawa. Sa buong mundo, matapat na nakiki- 
pagsabwatan sa opensiba ng naghaharing uri ang mga maka- 


kapitalistang lider ng mga unyon at partidong manggagawa. Sa 
ngalan ng pambansang pagkakaisa at pagsugpo sa virus, ipinag- 
kakanulo ng mga ito ang uring manggagawa. 

Mula sa Labour Party ng Britanya at Australia hanggang 
sa Partido Sosyal-Demokratikong Aleman at Die Linke, ang 
mga Partido Sosyalista at Komunistang Pranses, at ang Partido 
Komunista ng South Africa (SACP), ang mga huwad na lider 
sa paggawa ay gumagampan ng pangunahing papel sa pagpa- 
patupad ng mga lokal at pambansang lockdown, pati ang pagsa- 
laksak nito sa lalamunan ng mga manggagawa at mga masang 
api. Mula sa AFL-CIO ng America hanggang sa mga unyon sa 
Mexico at Italya tungo sa pederasyong Rengo, Zenroren at Zen- 
rokyo ng Japan, hinihikayat ng mga lider ng mga unyon ang 
kanilang kasapian na suportahan ang mga hakbang ng mga bur- 
gesya: ang manatili sa tahanan at gaguhin! 

Ang kagyat na pangangailangang ipagtanggol ang kalusugan 
at kabuhayan ng uring manggagawa ay direktang naglalatag ng 
tungkulin sa pagpanday ng bagong pamunuan ng kilusang mang- 
gagawa. Kinakailangang makibaka ang mga unyon kontra sa 
pagpapasara sa mga industriya na pinapatupad ng kapitalistang 
estado at para sa ligtas na kondisyon sa trabaho. Ang kalunos- 
lunos na imprastruktura sa pangangalagang medikal at ng paba- 
hay ay kailangang manumbalik sa maayos na kalagayan at mas 
pag-unlarin ngayon. Ang pagsamsam sa mga kapakipakinabang 
na gusali na pag-aari ng mga kapitalista at kasama ang mga 
malawak na programa ng pagawaing bayan ay kinakailangan 
upang mabigyan ng disenteng kondisyon sa pamumuhay ang 
sambayanang manggagawa. 

Sa bawat paghakbang, bumabangga sa mga haligi ng pagha- 
hari ng uring kapitalista ang mga saligang interes ng mga mang- 
gagawa at masang api. Iginigiit ng kasalukuyang krisis ang 
pangangailangan para sa emansipasyon ng kababaihan mula sa 
kadena ng angkan, para sa pagtatapos ng makalahing pang-aapi 

Muling Pandayin ang Ika-Apat na Internasyonal! 

at para sa pagpapalaya mula sa imperyalistang pagsasamantala. 
Ang tanging landas para sa pagsulong ng sangkatauhan ay sa 
pamamagitan ng mga rebolusyong manggagawa at pagtatag ng 
isang pandaigdigang sosyalistang planadong ekonomiya. 

Kaharap ng lubos na pagkabangkarote ng mga tumatayong 
lider ng kilusang manggagawa at ng kanilang mga pekeng- 
Marxistang tagasunod, ang susing tanong na nakalatag para 
sa mga mga proletaryong may makauring kamalayan ay ang 
pangangailangan para sa isang lideratong nakasandig sa rebo- 
lusyonaryong programa ng Trotskyismo--tunay na Marxismo- 
Leninismo. Nagsusumikap ang Liga Komunista Internasyonal 
(Pang-Apat na Internasyonalista) [International Communist 
League (Fourth Internationalist)] na magtayo ng isang inter- 
nasyonal na talibang partido Leninista, ang esensyal na ins- 
trumento para dalhin ang rebolusyonaryong kamalayan sa pro- 
letaryado at makamit ang kapangyarihang manggagawa. Muling 
pandayin ang Ika-Apat na Internasyonal, pandaigdigang partido 
ng sosyalistang rebolusyon! 


Ibagsak ang Makauring Kolaborasyon 
at Pambansang Pagkakaisa! 

Nitong huling taon, ang naging posisyon ng LKI ay tanggapin 
ang mga lockdown kung kinakailangan. Itinatakwil namin ang 
posisyon na ito. Isa itong pagsuko sa panawagan ng “pamban- 
sang pagkakaisa” para suportahan ng lahat ng mga uri ang mga 
lockdown alang-alang sa pagsalba ng buhay. 

Para sa umano'y unibersal na hangaring ito, kusang isinakri- 
pisyo ng mga lider sa paggawa ang interes ng proletaryado. 
Tulad ng pampublikong kalusugan sa pangkalahatan, ang pag- 
sugpo sa pandemya ay hindi nakalutang sa taas ng mga maka- 
uring antagonismo. Sa likod ng pag-aalala ng mga kapitalista 
para sa “pagsalba ng buhay,” ang katunaya'y isinusulong nila 
ang kanilang maka-uring interes. Ang interes ng burgesya sa 
pampublikong kalusugan ay ang pagpapanatili ng isang lakas 
paggawa para sa pagsasamantala sa pinakamurang halaga na 
posible habang pinoprotektahan ang sariling kalusugan nito. 
Taliwas sa reaksyunaryong layunin na ito, ang proletaryado 
ay may interes na makamit ang pinakamahusay na kondisyon 
sa pamumuhay at pangangalaga ng kalusugan para sa lahat. 
Malinaw na magkasalungat ang mga maka-uring interes na 
ito at hindi maaaring magkasundo, may pandemiya o wala. Sa 
pamamagitan lamang ng nagsasariling mobilisasyon laban sa 
burgesya maipagtatanggol ng uring manggagawa ang kanilang 
kalusugan at kaligtasan. 

Pang-blackmail ng burgesya sa mga manggagawa ang ideya 
na ang pakikibaka para sa kanilang interes ay nagkakalat ng 
sakit--na ang mga pulong ng unyon at protesta ay banta sa kalu- 
sugan ng publiko, na ang mga manggagawang pangkalusugan ay 

pumapatay ng tao kapag sila ay nakikibaka para sa mas mabu- 
ting kondisyon sa pagtatrabaho, na ang mga paaralan at day- 
care ay dapat isara para maprotektahan ang mga bata. Malaking 
kasinungalingan ito! Ang pakikibaka laban sa mga lockdown 
ay ang kinakailangang panimulang-punto upang matugunan 
ang mga panlipunang sanhi ng kasalukuyang kalamidad. Ang 
mga miting ng unyon ay esensyal sa pansariling-depensa ng 
mga manggagawa. Ang pakikibaka ng mga manggagawang 
pangkalusugan ay ang daan tungo sa mas mahusay na aten- 
syong medikal. Ang pakikibaka laban sa pagsasara ng paaralan 
at day-care ay ang paunang kondisyon para sa mas mahusay na 
mga paaralan at pangangalaga ng mga bata---at nagsusulong ng 
pakikibaka para sa pagpapalaya ng kababaihan. 

Sa The Death Agony of Capitalism and the Tasks of the 
Fourth International (1938) [Ang Naghihirap na Paghihingalo 
ng Kapitalismo at ang mga Tungkulin ng Ika-Apat na Internas- 
yonal], iginiit ng pinunong Bolshevik na si Leon Trotsky: 

“Sa isang lipunang nakabatay sa pagsasamantala, ang pinakama- 
taas na moralidad ay ang panlipunang rebolusyon. Ang lahat ng 
mga pamamaraan ay mabuti na nagpapataas ng maka-uring kama- 
layan ng mga manggagawa, ang kanilang pagtitiwala sa kanilang 
sariling mga puwersa, ang kanilang kahandaan sa pagsasakripisyo 
sa sarili sa pakikibaka. Ang mga hindi matatawarang pamama- 
raan ay iyong nagtatanim ng takot at pangangayupapa sa mga 
inaapi sa harap ng mga nang-aapi sa kanila.” 

Paulit-ulit na ginagamit ng burgesya ang pinakamataas na 
moral na imperatiba tulad ng “pagsalba ng buhay” upang big- 
yang katwiran ang mga krimen nito. Halimbawa ng mga ito 
ay ang paggamit ng mga imperyalistang Aleman at Pranses 
ng European Union upang madambong ang proletaryado sa 
buong Europa sa ngalan ng kapayapaan at kaunlarang panli- 
punan. Winasak ng imperyalistang Amerikano at ng kanilang 
mga kaalyado sa NATO ang Libya, Iraq, Afghanistan at marami 
pang mga bansa sa ngalan ng “demokrasya” at “kalayaan”. 
Ang pagsalakay sa Somalia noong 1992 upang “pakainin ang 
nagugutom.” Kapag ang burgesya ay apuradong nananawagan 
tungkol sa “pagsalba ng buhay,” palagi itong ginagamit upang 
magtanim ng pagpapakumbaba sa naghaharing uri at upang 
manghikayat ng pambansang pakikiisa sa mga interes nito. 


Para sa Pagkontrol ng Unyon sa Kaligtasan! 


Ang kapitalistang estado--na ang bag-as ay binubuo ng 
pulisya, mga bilangguan, hukbo at korte--ay isang aparato ng 
organisadong karahasan upang mapanatili ang paghahari at 
ganansya ng mapagsamantalang uri. Habang sinusuportahan 
ng mga Marxista ang ilang hakbang sa pampublikong kalusu- 
gan na pinapatupad ng estado at kapaki-pakinabang sa uring 
manggagawa, tulad ng mandatory na pagbabakuna, ang umasa 
sa estado para maprotektahan ang kalusugan at kaligtasan ay 
pagpapatiwakal. 

Ang mga Stalinista ng Partido Komunistang Griego ay dalub- 
hasa sa pambabaluktot ng naturang mga ABCs ng Marxismo. 
Ang isa sa mga pangunahing kahilingan na kanilang iginiit sa 
mga unyon ay ang: 

“Organisadong kontrol sa sanitasyon nang maiwasan ang pagkalat 
ng virus, sa ilalim ng responsibilidad ng mga ahensya ng estado, 
sa pantalan ng Piraeus, sa Cosco, sa mga barko, sa zona ng pag- 
gawa at pagkumpuni ng mga barko, sa mga pabrika at mga indus- 
triyal na yunit na nag-eempleyo ng libu-libong mga manggagawa.” 
--Rizospastis (1 Abril) 
Ito'y katumbas ng paggapos ng uring manggagawa sa kapita- 
listang estado at pagsaboy ng mga ilusyon sa kabutihang loob ng 
mga ahensyang pangkalusugan nito. Kailangang ipaglaban ng 
mga manggagawa ang pagkontrol ng unyon sa kaligtasan. Mga 
unyon, hindi kapitalistang estado, ang dapat magtukoy ng mga 
kondisyon para sa trabahong ligtas. 


Ang mga unyon ay mga batayang organisasyong pang-depensa 
ng uring manggagawa. Ang kanilang layunin ay ipagtanggol 
ang mga manggagawa sa trabaho, hindi ipaglaban na manatili 
sa tahanan ang mga manggagawa. Taliwas dito, sa maraming 
mga bansa, ipinaglaban ng mga lider ng unyon ng mga guro na 
panatilihin ng mga gobyerno ang pagsara sa mga paaralan upang 
“mabigyan ng proteksyon” ang mga guro at mag-aaral. Isa itong 
labis na pagtalikod sa laban para sa mga ligtas na paaralan. Kon- 
tra sa politika ng mga burukrata ng unyon na “manatili sa bahay 
at maghintay”, dapat ipundar ang isang pamunuan ng makauring 
pakikibaka na nakabase sa pagmobilisa sa hanay ng unyon at ng 
buong kilusang paggawa laban sa pagsasara, para sa mas mahu- 
say na mga paaralan at ligtas na lugar ng trabaho. 

Kagyat ang pangangailangan para sa mga kampanya ng pag- 
oorganisa ng unyon para magkaisa at mapalakas ang proletaryado. 
Kailangang mapaloob sa mga unyon ang mga pansamantala at 
subcontractual na manggagawa ng may sahod at benepisyo bilang 
mga ganap na kasapi. Ang unyonisasyon ng mga empleyado na 
may kaunting kapangyarihang panlipunan---sa retail, mga res- 
tawran, bar, delivery services, atbp.---ang maghahatid sa kanila 
sa lilim ng proteksyon ng organisadong uring manggagawa. 


Muling Buksan ang Ekonomiya! 
Labanan ang Kawalan ng Trabaho! 


Habang sila ay nakabuntot sa mga taksil sa paggawa, ang 
mga nagpapanggap sa Trotskyismo ay nagpatirapa sa harap 
ng burgesya. Ang Lutte Ouvriere, ang International Marxist 
Tendency (IMT), ang World Socialist Web Site, ang Interna- 
tionalist Group, ang Trotskyist Fraction-Fourth International 
atbp: silang lahat ay yumakap sa mga lockdown, nagtaksil sa 
proletaryado. 

Ang IMT, halimbawa, ay humiling: “Lahat ng di-esensyal 
na produksyon ay dapat ihinto agad. Ang mga manggagawa ay 
dapat pauwiin na walang bawas sa sahod hangga't kinakaila- 
ngan” (Marxist.com, 20 Marso 2020). Isa itong lubos na reaksyu- 
naryong panawagan na maaari lamang humantong sa mas 
maraming tanggalan sa trabaho! Nais ng IMT na ilaglag ang 
malalaking bahagi ng manggagawa sa disempleyo at ayuda. 

Ang kapangyarihang panlipunan ng uring manggagawa ay 
nagmumula sa lugar nito sa produksyon. Kailangang tutulan ng 
kilusang paggawa ang mga layoff at sapilitang leave without pay 
sa pamamagitan ng pakikibaka para sa pag-rekruta at treyning 
na kontrolado ng unyon, at para sa mas maikling lingguhang 
pagtrabaho na walang kaltas sa suweldo nang maipamahagi ang 
trabaho sa lahat ng mga manggagawa. Ang kasalukuyang krisis 
ay sumisigaw para sa dagdag na produksyon at serbisyo: higit at 
mas mahusay na pangangalagang medikal, malawakang kons- 
truksyon ng pampublikong pabahay, mga gusaling maaliwalas 
at maayos ang bentilasyong para sa mga paaralan at day care, 
mas mahusay na pampublikong transportasyon. Ang muling 
pagbubukas at pagpapalawak ng ekonomiya ay kinakailangan 
upang matugunan ang mga pangangailangan ng sambayanang 
manggagawa at labanan ang kawalan ng trabaho at pagdarahop. 


Para sa Dekalidad na Pangangalagang Medikal, 
Libre sa Punto ng Serbisyo! 


Ang sistema ng produksyon na para sa ganansya ay hindi 
maaaring magbigay ng sapat na pangangalagang medikal. Sam- 
samin ng walang kompensasyon ang mga ospital na pribado 
at pagaari ng Simbahan at mga kumpanyang parmasyutiko! 
Para sa malawakang pagsasanay at pagrekruta ng mga mang- 
gagawang medikal at pang-ospital sa pangangasiwa ng unyon! 
Tanggalin ang mga patent, upang magkaroon ng malawakang 
produksyon ng mga bakuna at gamot sa buong mundo! 

Kaharap ng gumuguhong labi ng mga sistema sa panganga- 
lagang pangkalusugan, ang lahat ng anyo ng mga repormista ay 
naglabas ng mga panawagan para isabansa ang pangangalaga sa 
kalusugan. Kagaya ng Left Voice, seksyon sa U.S. ng Trotskyist 
Fraction, na nananawagan para sa “nasyonalisasyon ng lahat ng 
mga industriya na kaugnay sa kalusugan sa ilalim ng kontrol- 
obrero” (Left Voice, 13 Abril 2020). Huwag palilinlang sa reto- 
rikang tunog-kaliwa nitong mga sosyal demokrata. Itinaguyod 
ng Left Voice ang mas istriktong mga lockdown, na lalo pang 
hahadlang sa anumang uri ng masang-pagkilos ng proletaryado, 
at gagawing imposible ang pakikibaka para sa mas mahusay na 
atensyong medikal. 

Ito ang modelo ng Left Voice para sa kontrol-obrero: “Sa Argen- 
tina, ipinapakita ng mga manggagawa kung paano ito maisasaka- 
tuparan. Mga pabrika na kinokontrol ng mga manggagawa na 
walang mga boss sa buong bansa ay nagsisimula ng produksyon 
para sa pangangailangan sa halip na kasakiman.” Ang binabanggit 
rito ng Left Voice ay ang takeover ng ilang bangkarote at sekon- 
daryong mga pabrika sa kapitalistang Argentina. Hindi ito modelo 
para sa kailangang gawin. Ang perspektiba ng Left Voice ay admi- 
nistrasyon ng obrero ng isinabansang sistema ng pangangalagang 
medikal sa balangkas ng kapitalismo, ibig sabihin, institusyonali- 
sasyon ng makauring kolaborasyon. Ang pagkalas ng pangangala- 
gang medikal mula sa mga ganansyador ay makakamit lamang sa 
pamamagitan ng pagbuwag sa burgis na estado, paghalili nito ng 
diktadura ng proletaryado at ekspropriyasyon ng uring kapitalista. 


Kailangang Ipagtanggol ng Uring Manggagawa 

ang Lahat ng Inaapi! 

Sinasalanta ang mga pinakamababang saray ng panggitnang 
uri. Ang kriminal na pagsuporta ng mga pinuno ng paggawa 
at lahat ng repormistang kaliwa sa mga lockdown ay pagsuko 
sa dulong kanan, pagbigay pahintulot sa mga mapagbantang 
reaksyunaryo at tahasang pasista na pumustura bilang tagapag- 
tanggol ng mga karapatang demokratiko at kampeon ng napinsa- 
lang petiburgesya. Pakikilusin ng isang rebolusyonaryong partido 
ang uring manggagawa upang ipagtanggol ang lahat ng naaapi at 
pagkaisahin sila sa panig ng mga manggagawa laban sa burgesya. 

Sa Asya, Latin America at Africa, milyun-milyong mahihirap 
na magsasaka ang pinipiga ng mga panginoong maylupa at mga 
bangko habang ang mga manininda sa lansangan ay ginugutom 
ng mga lockdown. Kahit saan, ang mga maliliit na tindahan, 
bar at restawran pati na rin ang mga estudyante ay nasasakal sa 
utang. Kanselahin ang lahat ng kanilang pagkakautang! 

Milyun-milyong mga nag-oopisina ang pinilit na mag-“work 
from home”. Ang “work from home” ay gumagatong sa mga 
layoff at walang bayad na overtime, nag-aatomisa sa lakas pag- 
gawa na nagpapadali sa mga kontra-unyong pananalakay at gina- 
gawang imposible ang pag-organisa ng unyon. Ang mga welga 
ay hindi naipapanalo sa pamamagitan ng Zoom kundi sa mga 
picket line. Ang anumang unyon na karapat-dapat sa ngalan nito 
ay kailangang tumutol sa iskemang “work from home”. 

Binubuo ng mga imigrante ang susing bahagi ng uring mang- 
gagawa at ang malaking bilang sa kanila ay mga namamasukan 
ng may miserableng pasahod sa mga napinsalang industriyang 
pangserbisyo. Upang mapag-isa ang hanay nito, kailangang 
makibaka ang uring manggagawa para sa lubos na karapatang 
pangmamamayan ng lahat ng mga imigrante! 


Isalipunan ang mga Gawain ng Angkan! 


Buong lakas na pinagpipilitan ng burgesya na paatrasin 
ang gulong ng kasaysayan. Sa angkan, pangunahin sa balikat 
ng kababaihan ibinubunton ng mga lockdown ang gawaing 
pag-aaruga sa mga bata, edukasyon at pangangalaga sa mga 


4 


matatanda. Sapilitang pinababalik sa tahanan ang kababaihan, 
na mas malaking bilang ang nawalan ng hanapbuhay kaysa 
sa kalalakihan, at nagiging biktima ng matinding pagtaas ng 
domestikong karahasan. Ibinibilanggo kasama ng kanilang mga 
magulang ang mga bata at teenager. Pinababayaang mamatay 
nang mag-isa sa mga bulok na bahay-kalinga ang mga may edad. 
Kung may iisang bagay na ipinamalas ang mga lockdown, 
ito'y ang walang patutunguhan ng peministang programa ng 
redistribusyon ng gawaing bahay sa loob ng angkan. Ang 
kinakailangan ay kunin ang gawain-bahay mula sa angkan 
at halinhan ng libreng 24-oras na day care, mga kolektibong 
kusina at palabahan, mga de-kalidad na sentro ng pagreretiro. 
Ang mga lockdown ay nagpapatibay sa mga institusyong 
haligi ng kapitalismo--ang estado, ang simbahan pati na rin 
ang angkan. Ang paglaya ng kababaihan ay makakamit lamang 
bilang parte ng isang pandaigdigang sosyalistang transpor- 
masyon na kabahagi ang paghalili sa angkan ng sosyalisadong 
gawaing bahay at pangangalaga ng mga bata. Para sa paglaya ng 
kababaihan sa pamamagitan ng sosyalistang himagsikan! 


Imperyalismo Ibagsak! 


Ang imperyalistang sistemang pandaigdig, kung saan ang 
ilang dambuhalang kapangyarihan ay nagkukumpitensya sa 
paghahati ng daigdig, na nagsasamantala sa bilyun-bilyon tao, 
ang siyang pinaka-ugat ng kasalukuyang krisis sa mundo. Ang 
pandemya ay nananawagan para sa isang koordinadong tugon na 
pandaigdigan. Ngunit sa isang sistemang nakabase sa tunggalian 
sa pagitan ng mga magka-ribal na imperyalista at nagkukum- 
petisyong pambansang-estado, ito'y imposible. Dinurog at 
pinigilan ng imperyalismo ang pang-ekonomiya, panlipunan 
at pangkulturang pag-unlad ng mundo para sa interes ng stock 
exchange ng Wall Street, Tokyo, London, Frankfurt at Paris. 
Ginagamit ng mga imperyalista ang krisis na ito upang higpitan 
ang pagsakmal ng pandaigdigang kapital sa pananalapi sa mga 
dependenteng bansa. Kanselahin ang utang na ipinataw ng mga 
imperyalista! Ibagsak ang UN, IMF, NATO, NAFTA 2.0 at ang 
European Union! 

Depensahan ang China! Dinodoble ng mga imperyalista ang 
kanilang pagsisikap para sa kapitalistang kontrarebolusyon upang 
itumba ang Rebolusyong 1949 at buksan ang depormadong estado 
obrerong Tsino sa kanilang pambubuwitre. Para sa pampulitikang 
rebolusyong obrero na magpapatalsik sa Stalinistang burukrasya! 


Para sa mga Bagong Rebolusyong Oktubre! 


South Korea, Sweden, Australia? Ang mga diyaryong burgis 
ay batbat ng walang katapusang debate kung alin sa mga bansa 
ang pinakamahusay sa pagbalanse sa malawakang pagkama- 
tay at panunupil sa masa. Kaming mga Marxista ay may ganap 
na kakaibang modelo: ang Rebolusyong Bolshevik ng 1917. Sa 
pagwasak sa mga kadena ng kapitalistang pagsasamantala, ang 
uring manggagawa sa direksyon ng mga Bolshevik nina Lenin 
at Trotsky ay nagsagawa ng gahiganteng hakbang para sa pagsu- 
long ng sangkatauhan. Ang sistema ng pampublikong kalusugan 
ng estado obrerong Sobyet ay isa sa pinakamalaking tagumpay 
nito, sa kabila ng pagkapanday sa krisol ng digmaang sibil at ng 
imperyalistang pananalakay sa larangang winasak ng digmaang 
pandaigdig. Ang namuno sa paglikha nito, si Nikolai Semashko, 
ay sumulat noong 1919: 

“Ang mailipat ang maralitang taga-lungsod mula sa mga amaging 
bartolina tungo sa maaliwalas na silid sa mga maayos na tahanan, 
ang tunay na pagbaka sa sakit na panlipunan, ang lumikha ng mga 
normal na kondisyon ng trabaho para sa obrero---ang lahat ng ito 
ay hindi magkakamit kung isasaalang-alang natin ang pribadong 
pag-aari bilang isang bagay na sagrado at hindi malalabag. Ang 
lumang sistema ng kalusugan bago ito ay nag-atubili na parang 
kaharap ay isang di-malampasang hadlang, ang kapangyarihang 
Soviet--ang kapangyarihang Komunista--ang dumurog sa had- 
lang na ito.” 

- “The Tasks of Public Health in Soviet Russia,” [Ang 
Gawain sa Kalusugang Pampubliko sa Soviet Russia] 
nilathala sa William G. Rosenberg, ed., Bolshevik Visions: 
First Phase of the Cultural Revolution in Soviet Russia 
(Ann Arbor: University of Michigan Press, 1990) 


--Internasyonal na Komiteng Tagapagpaganap ng Liga 
Komunista Internasyonal (Pang-Apat na Internasyonalista) 
19 Abril 2021 


Down With the Lockdowns!--The Working Class Must Defend Itself 
Break with the Labor Traitors---Reforge the Fourth International! 
Salin sa Tagalog Oktubre 2021 


International Communist League (Fourth Internationalist) 


International Center: Box 7429 GPO, New York, NY 10116, USA ” spartacist@spartacist.org e www.ici-fi.org 


Spartacist League of Australia 

Spartacist ANZ Publishing Co., PO Box 967, 

North Melbourne Vic 3051, Australia e asp@exemail.com.au 
Spartacist League/Britain 

Spartacist Publications, PO Box 42886, London N19 5WY, Britain 
workershammer@btconnect.com 


Spartakist-Arbeiterpartei Deutschlands 


SpAD, c/o Verlag Avantgarde, Postfach 2 35 55, 
10127 Berlin, Germany ” spartakist@online.de 


Ligue trotskyste de France 
Le Bolchevik, BP 135-10, 75463 Paris Cedex 10, France 
Itfparis@hotmail.fr 


TpoTokioTIKN Opada Tnc EMddac 
T.O. 8274, T.K. 10210, Abrva - spartacist@hotmail.com 
Trotskyist Group of Greece, Box 8274, Athens 10210, Greece 


Lega trotskista d'Italia 
Walter Fidacaro, Ufficio Milano Cordusio, Casella postale 430, 
20123 Milano (MI), Italy e red sp@tin.it 


AIULG HAR A77 

HA 115-0091775BILBS: ARI BE A195 

Spartacist Group Japan, PO Box 49, Akabane Yubinkyoku, 
Kita-ku, Tokyo 115-0091, Japan - sgj icl@yahoo.co.jp 


Grupo Espartaquista de Mexico 

Escriba solo: Angel Briseo, Apdo. Postal 006, Admon. Postal 13, 
CP 03501, Ciudad de Mexico, Mexico 

je contacto@yahoo.com.mx 


Ligue trotskyste au Quebec et au Canada/ 

Trotskyist League in Quebec and Canada 

Les Editions collectives, C.P. 583, Succ. Place d'Armes, 
Montreal QC H2Y 3H8, Canada 
republique.ouvriere@gmail.com e tl.workerstribune@gmail.com 


Spartacist/South Africa 
Spartacist, PO Box 61574, Marshalltown, Johannesburg 2107, 
South Africa e spartacist sa@yahoo.com 


Spartacist League/U.S. 
Box 1377 GPO, New York, NY 10116, USA e vanguard@tiac.net 


